# **DECIZIA ETAPEI DE ÎNCADRARE**

## Nr. număr din zz.ll.aaaa

PROIECT

Ca urmare a solicitării de emitere a acordului de mediu adresate de **SC PERLA HARGHITEI SA**, cu sediul în Str. GARII, Nr. 600, Sâncrăieni, Judetul Harghita, ...., înregistrată la APM Harghita cu nr. 2003/29.02.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 04.05.2016, că proiectul **Construire hală de producţie** propus a fi amplasat în comuna Sâncrăieni, sat Sâncrăieni, str. Gării, nr. 600, jud. Harghita nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1. Proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. a) proiecte de dezvoltare a unităţilor industriale, coroborat cu pct. 13 lit.a;
2. Criterii de selecţie pentru stabilirea necesităţii efectuării evaluării impactului asupra mediului conf. Anexa nr. 3 din HG 445/2010 :
3. **Caracteristicile proiectului:**

*a) mărimea proiectului*: Obiectul lucrării este construirea unei halei metalice pentru o nouă linie de îmbuteliere a apei minerale naturale, adică pentru creşterea producției și a spaţiilor de depozitare.

Beneficiarul are intenția de a dezvolta productivitatea prin investirea într-o linie de producție nouă pentru înbutelierea băuturi minerale în sticle plastice tip PET, care va creşte capacitatea de producţie a apei minerale naturale îmbuteliată cu cca. 30% faţă de capacitatea de producţie reglementată prin Autorizaţia de mediu nr. 83 revizuită la data de 25 februarie 2014. Clădirea nou propusă va fi racordată la toate utilitățile existente. Clădirea propusă va cuprinde atât noua linie de producţie cât şi un depozit de produse finite, un depozit de materii prime si spatiu administrativ. Sursele de apă minerală naturale nu vor fi suprasolicitate, având un debit autorizat care poate deservi o nouă linie de producţie. Sursa de alimentare de apă potabilă cu un debit de V zi maxim = 277,43 mc/zi – 6,33 l/s acoperă necesarul pentru creşterea capacităţii de producţie şi staţia de epurare existentă, autorizată prin Autorizaţia de gospodărire a apelor nr. 6/27.01.2016 emisă de ABA Olt - SGA Harghita, cu debitul caracteristic Q zi maxim = 52 mc/zi, este suficientă pentru preluarea debitelor de apă uzată care vor rezulta în urma implementării proiectului.

b) Cumularea cu alte proiecte: *nu este cazul*

c) Utilizarea resurselor naturale: *resursa minerală regenerabilă, apă minerală naturală din surse existente autorizate, apă potabilă din două puţuri autorizate, râul Olt, ca receptor natural pentru ape uzate epurate în sistem de epurare propriu.*

d) Producţia de deşeuri: *va creşte cantitatea cu aprox. 30% la aproape toate categoriile de deşeuri cuprinse în Autorizaţia de mediu nr. 83/rev. 2014.*

e) Emisii poluante, inclusiv zgomotul şi alte surse de disconfort: *utilizarea echipamentelor generatoare de zgomot în spaţiu închis, nu reprezintă o sursă generatoare de disconfort.*

6. Riscul de accident, ţinându-se seama în special de substanţele şi de tehnologie utilizate: *- nu este cazul.*

**2.** **Localizarea proiectului**:

 *2.1. utilizarea existentă a terenului:* zonă industrială. În urma demolării totală a corpului C29 (conf. CF 52893/10.12.2015) și parțială a corpului C14 (conf. CF 52893/10.12.2015) s-a eliberat de construcţii amplasamentul acestui proiect.

 2.2. *relativa abundenţă a resurselor naturale din zonă, calitatea şi capacitatea regenerativă a acestora*: apa mineral naturală este relativ abundentă în zona amplasmentului,

 2.3. *capacitatea de absorbţie a mediului, cu atenţie deosebită pentru:*

 a) *zonele umede*: nu este cazul,

 b) *zonele costiere*: nu este cazul,

 c) *zonele montane şi cele împădurite*: nu este cazul,

 d) *parcurile şi rezervaţiile naturale:* nu este cazul,

 e) *ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc*.: nu este cazul,

 f) *zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică*: nu este cazul – amplasamentul situate la o distanţă de aprox. 300 m faţă de limita ROSCI0007 – Bazinul Ciucului de Jos,

 g) *ariile în care standardele de calitate a mediului stabilite de legislaţie au fost deja depăşite*: nu este cazul,

 h) *ariile dens populate*: nu este cazul,

 i) *peisajele cu semnificaţie istorică, culturală şi arheologică*: nu este cazul.

**3. Caracteristicile impactului potenţial:**

 a) *extinderea impactului: aria geografică şi numărul persoanelor afectate*: prin realizarea proiectului nu vor fi persoane afectate negativ.

 b) *natura transfrontieră a impactului*: nu este cazul

 c) *mărimea şi complexitatea impactului*:

*-*în perioada realizării proiectului, implicit a funcţionării*: impact nesemnificativ poate fi generat de transportul materialelor şi a produselor.*

în perioada încetării activităţii*: vor fi realizate lucrări refacere a mediului*.

 d) *probabilitatea impactului*: mică

 e) *durata, frecvenţa şi reversibilitatea impactului*: impactul minor este pe termen scurt, nu rezultă impact remanent.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului)

Condiţiile de realizare a proiectului:

1. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

2. La terminarea lucrărilor toate construcțiile și echipamente provizorii vor fi demontate iar zonele și suprafeţele afectate vor fi recondiţionate;

3. La finalizarea proiectului aveţi obligaţia de a notifica APM Harghita, conform art. 15 alin 2) din OUG nr. 195/2005 privind protecţia mediului cu modificări şi completări ulterioare, pentru revizuirea Autorizaţiei de mediu nr. 83/rev.2014 conform Ordinului MMDD nr. 1798/2007.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**ing. DOMOKOS László József**

 **Şef serviciu**

**ing. LÁSZLÓ Anna**

 **Întocmit,**

BARTALIS Gyöngyvér-Éva